
ЗАХИРАМЖА
«Малай эмнэлгэ тухай» Оросой Холбоото Уласай 1993.05.14-нэй № 4979-1 Хуулиин 17-дохи статьятай зохилдуулан, Мал эмнэлгын Буряад Уласай Хүтэлбэриин дарга Е.Г. Цыренжаповагай 2025.01.30-най № 76-01-29-И308/25 мэдээсэлэй зууршалгада үндэһэлэн, Буряад Уласай дэбисхэр дээрэ ан амитадай галзуурха үбшэнэй һүжэрхэгүйн түлөө һэргылхэ зорилготойгоор:
1. Буряад Уласай Толгойлогшын 2024.12.24-нэй № 130 захирамжада иимэ хубилалтануудые оруулха:

1.1. 1-дэхи пункт иимэ удхатайгаар найруулха: 

«1. Буряад Уласай Тарбагатайн аймагай нютагай засагай байгууламжын «Саянтын» гэһэн хүдөө һууринда, Доодо Саянтын хүдөө нютагай «Васюки», «Хогот» гэһэн аралжаа наймаанай бэшэ зуһалангуудай хилэнүүд шадархи газарнуудта ан амитадай галзуурдаг тахал үбшэнһөө һэргылэмжын карантин байгуулха.».

1.2. 2-дохи пункт иимэ найруулгаар бэшэхэ: 

«2. Малай халдабарита үбшэнэй һүжэрэлдэ абтажа болохо газарнуудые тодорхойлхо:

- Доодо Саянта, «Черемушки» гэһэн аралжаа наймаанай бэшэ зуһаланай һуурин, Песчаная гудамжа, Буряад Уласай Тарбагатайн аймагай «Саянта» гэһэн нютагай засагай байгууламжын хүдөө һууринай 48-дахи гэр – гэһэн хаягаар оршодог Спиридонова Екатерина Алексеевнагай зуһаланай ажахын һуурин;

- Буряад Уласай Тарбагатайн аймагай «Саянта» гэһэн нютагай засагай байгууламжын Доодо Саянтын «Долина» гэһэн аралжаа наймаанай бэшэ дачын һуурин, Семеновская гудамжын 8-дахи гэр – гэһэн хаягаар оршодог Панова Юлия Алексеевнагай дачын ажахы.».

1.3. 3-дахи пунктда «малай халдабарита үбшэнэй һүжэрһэн газар» гэһэн үгэнүүдэй падежнуудые тааруулан заһаха.

1.4. 6-дахи пунктда хоёрдохи абзац иимэ найруулгаар бэшэхэ:

« - Буряад Уласай Тарбагатайн аймагай дэбисхэр дээрэ оршодог «Саянта» гэһэн нютагай засагай Доодо Саянтын хүдөө һууринай «Васюки», «Хогот», «Черемушки», «Долина» гэһэн дачын ажахынуудай хилэнүүдээр һүжэрһэн малай халдабарита үбшэнэй саашадаа дэлгэрхэгүйн тула Тарбагатайн аймагай нютагай засагай байгууламжын дэргэдэ байгуулагдаһан малай халдабарита үбшэнэй һүжэрэлгэһээ һэргылэмжын ажал ябуулгын комиссиин 2024.12.12-ой (2025.01.30-да хубилагдаһан) баталһан шиидхэбэреэр албан хоорондохи эмхинүүд ажал ябуулха;».
2. Тус захирамжа албан ёһоор хэблэгдэһэн үдэрһөө хүсэндөө орохо.

